Параўнальна з многімі сваімі “калегамі” з іншых раёнаў Цэнтр рамёстваў выглядае трохі беднавата (эканамічны рэйтынг раёна, што ні кажы, у знакі даецца). Але чым ён папраўдзе багаты, дык гэта сваімі супрацоўнікамі — людзьмі шчырымі, руплівымі, інтэлігентнымі. Наогул, мала дзе яшчэ мне даводзілася сустракаць столькі сапраўдных патрыётаў сваёй малой радзімы, як у тых краях! І калі б толькі рэалізаваць такі рэсурс.